stanford-oval/wikipedia huggingface dataset:
Jorge Valdano

Jorge Valdano (s. 4. lokakuuta 1955 Las Parejas, Santa Fe) on argentiinalainen jalkapalloilija, joka edusti pelaajaurallaan seuratasolla kotimaansa Newell's Old Boysia sekä espanjalaisia Deportivo Alavésia, Real Zaragozaa ja Real Madridia. Valdano voitti Argentiinan paidassa MM-kultaa Meksikon kisoissa 1986.
Valdano aloitti uransa Newellissä 16-vuotiaana. Vuonna 1975 Valdano siirtyi Segunda Divisiónin Alavésiin, jossa pelasi vuoteen 1979. Tämän jälkeen hän siirtyi Zaragozaan ja sieltä edelleen Real Madridiin 1984. Madridissa Valdano voitti kolmesti Espanjan-mestaruuden ja kerran Espanjan cupin sekä kahdesti UEFA-cupin. Valdano joutui lopettamaan uransa 1988 sairastuttuaan hepatiittiin. Tämän jälkeen hän toimi valmentajana Tenerifessä, Real Madridissa ja Valenciassa. Real Madridin valmentajana hän saavutti neljännen Espanjan-mestaruutensa vuonna 1995.
Maajoukkueurallaan Valdano edusti Argentiinaa 22 ottelussa, joissa teki seitsemän maalia. Vuoden 1986 MM-kisoissa hän teki neljä maalia Argentiinan voittaessa mestaruuden. Valdano oli mukana myös neljä vuotta aiemmin 1982 Espanjan kisoissa, mutta loukkaantui jo toisessa ottelussa Unkaria vastaan.
Pelaaja- ja valmentajauransa jälkeen Valdano on toiminut asiantuntijakommentaattorina eri medioissa ja kirjoittajana. Hän on julkaissut viisi jalkapalloaiheista teosta. Vuosina 2000–2005 hän toimi Real Madridin urheilutoimenjohtajana puheenjohtaja Florentino Pérezin alaisuudessa ja vuosina 2006–2009 Real Madridin ja Universidad Europea de Madridin yhteisen yliopisto-ohjelman johtajana. Pérezin palattua Real Madridin puheenjohtajaksi vuonna 2009 Valdano nimitettiin seuran toimitusjohtajaksi.
Jouluvalot

Aleksanterinkadun jouluvalot Helsingissä
Jouluvalot ovat sähkövaloja, joita käytetään joulunaikaan valaistuksen lisäksi, joulutunnelman luomiseen ja joulukoristeina. Jouluvalojen perinne on saanut alkunsa joulukuusen sähkökynttilöistä.
Kodeissa jouluvaloja, kuten kynttelikköjä ja valosarjoja asetetaan ikkunoille ja parvekkeille, josta ne näkyvät myös naapureille ja ohikulkijoille. Ulkona valosarjoilla koristellaan esimerkiksi pihapuita ja pensaita. Kaupoissa ja tavarataloissa liiketiloja, niiden edustoja ja näyteikkunoita koristellaan jouluvaloilla. Jouluvalot ovat keskeinen osa joulukatujen koristelua ja valaistusta. Jouluvalojen perinteeseen kuuluu lisäksi kaupunkien toreille ja kirkkojen edustoille tuodut joulukuuset, jotka on valaistu ja koristeltu sähkövaloilla.
Turun tuomiokirkon joulukuusi
Jouluvalot on perinteisesti sytytetty ensimmäisenä adventtisunnuntaina ja sammutettu loppiaisena tai viimeistään nuutinpäivänä. Jouluvalojen käyttöaika on kuitenkin pidentynyt ja niistä käytetään myös nimitystä kausivalot.
Jouluvalojen historia

Jouluvalojen historian voidaan katsoa alkaneen, kun hehkulampun keksijän Thomas Alva Edisonin ystävä ja liikekumppani Edward Johnson esitteli ensimmäisenä maailmassa joulukuusen sähkökynttilän vuonna 1882. Edison oli patentoinut hehkulampun vain kahta vuotta aikaisemmin vuonna 1880. Johnson ei keksinyt ajatusta käyttää valoa joulun juhlistamiseen. Kreivitär C.M.A. Wrede-Sparre kuvailee kirjottamassa kirjeessään vuodelta 1741 Stora Sundbyn linnan kuusta joka oli koristeltu muun muassa pienin kynttilöin. Britanniassa ne olivat käytössä kuningatar Viktorian aikana (1819–1901). Yhdysvaltoihin joulukuusi kynttilöineen tuli 1800-luvun alkupuolella.
Edward Johnsonin ensimmäiset sähkökynttilät olivat sipulinmuotoisia, väriltään punaisia, valkoisia ja sinisiä sähkölamppuja. Lamppuja oli sähköjohdossa 80 kappaletta ja hän esitteli ne sähkömoottorin pyörittämässä joulukuusessa. Detroit Post ja Tribune-sanomalehdet kirjoittivat keksinnöstä ja yleisö kävi katsomassa valoja.
Sähkökynttilöitä alettiin valmistaa massatuotantona vuodesta 1890 lähtien ja niistä tuli suosittuja Euroopassa ja Yhdysvalloissa. Sähkön rajoitetun saatavuuden ja kynttilöiden johdotuksen korkean hinnan vuoksi niitä pystyivät aluksi ostamaan vain varakkaat. Sähkökynttilät alkoivat yleistymään 1900-luvun alussa, kun General Electric toi vuonna 1903 myyntiin valmiiksi johdotetun valosarjan nimeltään "Festoon". Kun General Electricin patenttihakemus hylättiin, pian valmiiksi johdotettuja sähkökynttilöitä valmistivat useat yritykset, mikä johti niiden hintojen alenemiseen. Vuonna 1925 perustettu NOMA (National Outfit Manufacturers Association) kasvoi maailman suurimmaksi jouluvalojen valmistajaksi. 1930-luvulle tultaessa joulukuusen sähkökynttilät olivat jo yleisiä Euroopassa ja Yhdysvalloissa. NOMA valmisti myös muita perinteisiin sähkölamppuihin perustuvia jouluvaloja.
Sähkövalolla varustettu joulukynttelikkö on ruotsalainen keksintö. Se kehitettiin vuonna 1934 Phillipsin tehtaalla. Suomessa kynttelikkö yleistyi vasta 1980-luvulla.
Vuonna 1966 General Electric toi markkinoille ns. minivalosarjat (Merry Midget mini lights), joiden lamput olivat kirkkaita, pienitehoisia, virtansa muuntajan kautta saavia valonlähteitä. Ne soveltuivat käytettäväksi sekä sisällä että ulkona. Pienitehoisten, edullisten minivalosarjojen myötä jouluvalojen käyttö lisääntyi merkittävästi 1970–1990-luvuilla. Sisätilojen lisäksi valosarjoja ryhdyttiin käyttämään ulkona kotitalon sekä pihapuiden ja pensaiden koristeluun. Yhdysvalloissa kehitys on johtanut äärimmillään siihen, että ihmiset asentavat talojensa ulkorakenteisiin valtavat määrät valosarjoja pyrkiessään voittamaan naapurinsa tekemällä näitä paremman valonäytöksen.
Led-valot, jotka kuluttavat sähköä 95 % minivaloja vähemmän, korvasivat 2000-luvulla minivalot kotien jouluvalojen valonlähteinä.
Jouluvalojen historia > Joulukatujen jouluvalot

Kaupunkien joulukadut ja niiden jouluvalaistuksen perinne liittyy kaupalliseen jouluun.
Ensimmäiset joulukadut avattiin Yhdysvaltain ja Länsi-Euroopan suurkaupungeissa 1920-luvulla. Joulukadut syntyivät, kun tavaratalojen näyteikkunoita ja julkisivuja koristeltiin jouluvaloin ja koristelu laajennettiin kokonaisille kaduille. Myös Tukholman Drottninggatan valaistiin joulukaduksi 1920-luvulla.
Jouluvalojen historia > Kaupunkien valaistut joulukuuset

Tiettävästi ensimmäinen ulkona ollut sähkövaloin valaistu joulukuusi oli Yhdysvaltain Valkoisen talon Ellipse-puiston Kansallinen joulupuu (National Christmas Tree), jonka valot sytytti presidentti Calvin Coolidge jouluaattona vuonna 1923. Kuusessa oli 2 500 punaista, valkoista ja vihreää lamppua.
Pitkä perinne on myös New Yorkin Rockefeller Centerin valaistulla joulukuusella. Joulukuusi tuotiin sinne ensimmäisen kerran vuonna 1931. Vuonna 1933 kuusi valaistiin sähkövaloin. Perinne on jatkunut yhtäjaksoisena sotavuosien 1944–1945 sähkön säännöstelystä johtunutta katkoa lukuun ottamatta.
Yksi tunnetuimmista joulukuusista on Trafalgar Square -aukion joulukuusi Lontoossa, jonka Norja lahjoittaa Yhdistyneelle kuningaskunnalle joka vuosi kiitoksena avusta, jonka Norja sai Britannialta toisen maailmansodan aikana. Joulukuusen valojen sytyttämisseremonia järjestetään joulukuun alussa. Perinne on jatkunut vuodesta 1947. Vuonna 2020 seremonia järjestettiin virtuaalisesti koronaviruspandemian takia.
Jouluvalojen historia Suomessa

Suomessa sähkökynttilät tulivat myyntiin 1950-luvulla. Sähkökynttilät eivät aluksi olleet suosittuja, koska ne eivät tuoneet samanlaista joulutunnelmaa kuin aidot kynttilät. Turvallisuuden ja käytännöllisyyden ansiosta ne alkoivat kuitenkin yleistyä 1960-luvulla.
Valaistut ikkunakoristeet (minivalosarjat) ja sähkökyntteliköt yleistyivät kotien jouluvaloina Suomessa 1980-luvulla. Jouluvaloja alettiin käyttämään myös ulkona, jossa niillä koristeltiin talojen sisäänkäyntejä sekä puita ja pensaita.
Ensimmäinen joulukatu avattiin vuonna 1930 Helsingin Kluuvikadulle. Katu koristeltiin kuusiköynnöksin ja seppelein. Värillisiä sähkölamppuja oli vain muutamia. Seuraavina lamavuosina joulukatua ei järjestetty, mutta parempien aikojen koittaessa joulukatu avattiin uudelleen. Jouluvalojakin oli jo enemmän. Sodan jälkeen Aleksanterinkadusta tuli ensimmäistä kertaa joulukatu vuonna 1949. Kadun varrelle ripustettiin 4 000 sähkölamppua ja kuusiköynnöksiä yhteensä kolme kilometriä. Aleksanterinkadun joulukatuperinne avajaisineen ja paraateineen on jatkunut nykypäiviin asti. Eräiden lähteiden mukaan Pietarsaaressa joulukatu-perinne alkoi jo 1850-luvulla. Sähkövalot loistivat Pietarsaaren joulukadulla ensimmäisen kerran vuonna 1913.
Ensimmäinen sähkövaloin koristeltu, ulkona ollut joulukuusi oli Tampereen keskustorin joulukuusi, joka koristeltiin sähkölampuin vuonna 1894. Valtakunnan ykköskuuseksi kutsuttu Turun tuomiokirkon edustan joulukuusi valaistiin ensimmäisen kerran sähkölampuilla vuonna 1900. Säännöllisesti kuusi on Turussa valaistu sähkövaloilla 1930-luvulta alkaen. Helsingin Senaatintorille tuotu joulukuusi koristeltiin jouluvaloin ensimmäisen kerran vuonna 1930.
Aiheesta muualla

Kuvia tai muita tiedostoja aiheesta Jouluvalot Wikimedia Commonsissa
Joulukynttelikkö keksittiin 1930-luvulla
Judgment Day: In Your House

Judgment Day: In Your House oli showpaini pay-per-view (PPV) tapahtuma, minkä järjesti World Wrestling Federation 18. lokakuuta, 1998 Rosemont Horizonilla Rosemontissa, Illinoisissa. Se oli ensimmäinen Judgment Day, mutta 25. In Your House -tapahtuma. Kun In Your House nimen käyttö lopetettiin, Judgment Daystä tuli yksi WWF/E:n vuosittaisista PPV tapahtumista.
Taustaa

Breakdown: In Your House päättyi ristiriitaisesti, kun The Undertaker ja Kane selättivät WWF mestarin Steve Austinin. Tämän seurauksena, Vince McMahon joutui hyllyttämään tittelin. Seuraavana iltana RAW'ssa, Vince julkaisi uuden WWF -mestaruusvyön (Austinilla oli ollut oma personalisoitu versio vyöstä, Smoking Skull vyö, Fully Loadedista asti) seremoniassa ja aikoi julistaa uuden mestarin. The Undertakerin ja Kanen tultua kehään, Austin ajoi kehän ulkopuolelle jäänhoitokoneella ja hyökkäsi Vincen kimppuun, kunnes hänet pidätettiin ja vietiin ulos areenalta. Katkon jälkeen McMahon jatkoi seremoniaa ja muistutti veljeksiä, että osa sopimusta oli, että he saisivat mestaruuden vastapalveluksena, jos he puolustavat häntä Austinilta. Koska Austin oli käynyt Vinceen kiinni jo kolmesti, McMahon perui sopimuksen ja ilmoitti, että Undertaker ja Kane kohtaisivat seuraavassa PPV:ssä hyllytetystä mestaruudesta. McMahon lisäsi tähän vielä, että Austin olisi spesiaali tuomari ottelussa. RAW'ssa, Austin kertoi yleisölle, että miehen, jonka käden hän nostaa ottelun loputtua oli hänen omansa. McMahon uhkasi Austinia, että hän saisi potkut, jos uutta mestaria julistettaisi tapahtumassa.
The Undertakerin ja Kanen passitettua Vince McMahon sairaalaan, hän palasi töihin ja pian hän riisui Triple H:n WWE Intercontinental -mestaruudesta loukkaantumisen vuoksi 9. lokakuuta, 1998. Seuraavalla viikolla RAW'ssa, järjestettiin nopea turanus, missä nähtiin, kun Ken Shamrock julistettiin uudeksi Intercontinental mestariksi voittamalla finaalissa X-Pac.
Ottelut ja tulokset

| # | Tulokset | Stipulaatiot | Aika |
| --- | --- | --- | --- |
| Heat | Steve Blackman voitti Bradshaw'n | Standardi ottelu | 02:58 |
| Heat | The Oddities (Giant Silva, Kurrgan ja Golga) voitti Los Boricuas (Jose Estrada, Miguel Pérez, Jr. ja Jesus Castillo) | Joukkue ottelu | 02:31 |
| Heat | The Godfather voitti Faarooqin | Standardi ottelu | 01:54 |
| Heat | Scorpio voitti Jeff Jarrettin | Standardi ottelu | 03:41 |
| 1 | Al Snow (Headin kanssa) voitti Marc Meron (Jacquelinen kanssa) | Standardi ottelu | 07:13 |
| 2 | L.O.D. 2000 (Hawk, Animal, ja Droz) voitti Disciples of Apocalypsen ([8-Ball, Skull ja Paul Ellering | Joukkue ottelu | 05:55 |
| 3 | Christian (Gangrelin kanssa) voitti Taka Michinokun (c) (Yamaguchi-sanin kanssa) | Standardi ottelu WWF Light Heavyweight -mestaruudesta | 08:34 |
| 4 | Goldust voitti Val Veniksen (Terri Runnelsin kanssa) | Standardi ottelu | 12:07 |
| 5 | X-Pac (Chynan kanssa) voitti D'Lo Brownin (c) | Standardi ottelu WWF European -mestaruudesta | 14:37 |
| 6 | The Headbangers (Mosh ja Thrasher) voitti New Age Outlaws (Road Dogg ja Billy Gunn) (c) diskauksella | Joukkue ottelu WWF Tag Team -mestaruudesta | 14:01 |
| 7 | Ken Shamrock (c) voitti Mankindin | Standardi ottelu WWF Intercontinental -mestaruudesta | 14:36 |
| 8 | Mark Henry voitti The Rockin | Standardi ottelu | 05:02 |
| 9 | Kane taisteli The Undertakerin kanssa (Steve Austin spesiaali tuomarina) ei-tulokseen. | Standardi ottelu WWF -mestaruudesta, stipulaatiolla, jos Austin ei julista uutta mestaria, Austin saa potkut. | 17:41 |
In Your House kronologia

Edellinen: Breakdown: In Your House
Seuraava: Rock Bottom: In Your House
Kane ja The Undertaker kohtasivat toisensa tapahtumassa.
Juryi Žaunou

Juryi Žaunou
Juryi Uladzimiravitš Žaunou (valkoven. Юрый Уладзіміравіч Жаўноў, łacinkaksi Juryj Uladzimiravič Žaŭnoŭ, ven. Юрий Владимирович Жевнов, Juri Vladimirovitš Ževnov; s. 17. huhtikuuta 1981 Dobruš, Valko-Venäjän SNT, Neuvostoliitto, nykyinen Valko-Venäjä) on valkovenäläinen jalkapalloilija. Hän edustaa Venäjän jalkapalloliigassa pelaavaa Ufa ja on pelipaikaltaan maalivahti
Aiheesta muualla

Kuvia tai muita tiedostoja aiheesta Juryi Žaunou Wikimedia Commonsissa
Juryi Žaunou FIFA-sivustolla (Arkistoitu – Internet Archive) (englanniksi)
Juryi Žaunou National Football Teams-sivustolla (englanniksi)
Juryi Žaunou Scoresway-sivustolla (englanniksi)
Juryi Žaunou Soccerway-sivustolla (englanniksi)
Juryi Žaunou Transfermarkt-sivustolla (englanniksi)
Juryi Žaunou UEFA-sivustolla (englanniksi)
Judgment Day (2000)

Judgment Day (2000) oli showpaini pay-per-view (PPV) tapahtuma, minkä järjesti World Wrestling Federation (WWF). Se pidettiin 21. toukokuuta, 2000 Freedom Hall:ssa Louisvillessä, Kentuckyssä. Tapahtuma oli 2. jokavuotinen Judgment Day tapahtuma. Paikanpäällä katsojia oli yli 16,000.
Päätapahtuma matsina nähtiin The Rockin ja Triple H:n välinen Iron Man matsi WWE Mestaruudesta, missä Shawn Michaels toimi spesiaali tuomarina. Triple H voitti Rockin ja hänet julistettiin neljän kertaiseksi WWF Mestariksi.
Taustaa

Illan päätapahtuma matsi oli Iron Man matsi entisen WWF Mestarin Triple H:n ja nykyisen vyön kantajan The Rockin välillä.
WrestleManiassa Vince McMahon petti The Rockin ja auttoi Triple H:n säilyttämään mestaruuden. Heidän feudi jatkui Backlashiin, missä The Rock voitti WWF Mestaruuden neljännen kerran uransa aikana, Stone Cold Steve Austinin avulla. Seuraavassa RAW'ssa vaati otella The Rockia vastaan 60 minuutin Iron Man matsissa World Wrestling Federation Mestaruudesta. Otteluun osallistui myös Shawn Michaels, vaikkakin spesiaali tuomarina.
Ottelut ja tulokset

| # | Tulokset | Stipulaatiot | Aika |
| --- | --- | --- | --- |

| 1 | Too Cool (Scotty 2 Hotty, Grand Master Sexay ja Rikishi) voitti Team ECK:n (Kurt Angle, Edge ja Christian) | 6 miehen tag team matsi | 09:46 |
| 2 | Eddie Guerrero (c) (Chynan kanssa) voitti Perry Saturnin ja Dean Malenkon | Triple threat matsi WWF European Mestaruudesta | 07:57 |
| 3 | Shane McMahon voitti The Big Show'n | Falls Count Anywhere matsi | 07:12 |
| 4 | Chris Benoit (c) voitti Chris Jerichon | Submission matsi WWF Intercontinental Mestaruudesta | 13:27 |
| 5 | D-Generation X (Road Dogg ja X-Pac) voitti The Dudley Boyzit (Bubba Ray ja D-Von) | Double Tables matsi | 10:55 |
| 6 | Triple H voitti The Rockin (c) | Iron Man matsi WWF Mestaruudesta, missä Shawn Michaels oli spesiaali tuomarina | 60:00 |
Judgment Day kronologia

Edellinen: Judgment Day: In Your House
Seuraava: Judgment Day (2001)
Triple H voitti neljännen kerran WWF Mestaruuden.
Jose Ricare Manguiran

Jose Ricare Manguiran (s. 27. elokuuta 1936 Carcar) on filippiiniläinen roomalaiskatolinen piispa. Hänet vihittiin papiksi 27. joulukuuta 1966 ja nimitettiin Dipologin hiippakunnan johtoon 27. toukokuuta 1987. Piispaksi vihkiminen seurasi 19. elokuuta. Pääkonsekraattorina toimi Bruno Torpigliani, jota avustivat Gaudencio Borbon Rosales ja Francisco F. Claver.
Kaarlo Heikkinen

| Kaarlo Heikkinen> Henkilötiedot |
| --- | --- |
Syntynyt: 1954 Oulu
Kansalaisuus:  suomi
Uran tiedot
Laji:  Uinti
Seura:  Oulun Lohet
Kilpauran kesto:  1968–1978
Saavutukset
Voitot:  SM-kulta 1977, 100 m pu PM-pronssi 1977, 100 m pu
Kaarlo Heikkinen (s. 1954 Oulu) on suomalainen entinen kilpauimari, joka edusti urallaan Oulun Lohia ja Suomen Työväen Urheiluliittoa. Heikkisen päämatka oli 100 ja 200 metrin perhosuinti. Uran korkeimpiin saavutuksiin lukeutuvat 100 metrin perhosuinnin vuoden 1977 Suomen mestaruus (1.00,10) ja Pohjoismaiden pronssi (0.59,63).
Vuonna 1975 Lappeenrannassa järjestetyssä Suomi–Norja-maaottelussa Heikkinen rikkoi 200 metrin selkäuinnin TULn silloisen ennätyksen ajalla 2.16,15. Heikkinen oli kilpailujen ainoa suomalaisvoittaja. Samoissa kilpailuissa hän oli Suomen viestijoukkueen aloittaja ja vei Suomen johtoon ensimmäisellä osuudella. Vuoden 1976 TULn uintimestaruuskilpailuissa Helsingissä Heikkinen voitti miesten mestaruuden sekä 200 metrin perhosuinnissa että saman matkan selkäuinnissa.
Uintiuran ohella Heikkinen on valmistunut diplomi-insinööriksi Oulun yliopiston teknillisestä tiedekunnasta. Vuonna 1978 Suomen Työväen Urheiluliitto valitsi Heikkisen vuoden Kansan Tahto -mitaliurheilijaksi.
Jorge Urosa

Jorge Urosa vuonna 2008
Jorge Liberato Urosa Savino (28. elokuuta 1942 – 23. syyskuuta 2021) oli katolisen kirkon 15. elokuuta 1967 vihitty venezuelalainen pappi. Piispaksi hänet vihittiin 22. syyskuuta 1982. Hänestä tehtiin vuonna 2005 Caracasin arkkipiispa ja vuonna 2006 kardinaali. Vuosina 1990–2005 hän oli toiminut Valencia en Venezuelan arkkipiispana vuodesta 1990.
Urosan edeltäjä Caracasin arkkipiispana oli Antonio Ignacio Velasco García.
Aiheesta muualla

Catholic-hierarchy.org: Jorge Liberato Cardinal Urosa Savino (englanniksi)
Jose Tuominen

| Jose Tuominen> Henkilötiedot |
| --- | --- |
Syntynyt: 16. huhtikuuta 1963 (ikä 61) Neiva, Kolumbia
Kansalaisuus:   Suomi
Nyrkkeilijä
Pituus:  167 cm
Kätisyys:  oikea
Ammattilaistilastot
Ottelut:  14
Voitot:  8
– tyrmäysvoitot:  3
Tappiot:  5
Ratkaisemattomat:  1
| Mitalit> Maa:   Suomi.Miesten nyrkkeily.EM-kilpailut  | Mitalit> Maa:   Suomi.Miesten nyrkkeily.EM-kilpailut  | Mitalit> Maa:   Suomi.Miesten nyrkkeily.EM-kilpailut  | Maa:   Suomi> Miesten nyrkkeily. |
| --- | --- | --- | --- |
|  Pronssia | Budapest 1985 | 60 kg |  |
Jose Tuominen (s. 16. huhtikuuta 1963) on suomalainen nyrkkeilijä.
Tuominen karsiutui vuoden 1982 junioreiden EM-kilpailujen 60 kg:n sarjan 1. kierroksella. Ensimmäisissä aikuisten arvokilpailuissaan, Varnan EM-kisoissa 1983 hän hävisi niin ikään ensimmäisen ottelunsa 60 kg:n sarjassa. Budapestin EM-kilpailuissa 1985 hän sai samassa painoluokassa pronssia. Kukistettuaan Irlannin Peter Murphyn ja Romanian Dorel Stanciulescun hän hävisi välieräottelussa bulgarialaiselle Emil Šuprenskille tuomariäänin 0–5.
Tuominen sai Pohjoismaiden mestaruuskilpailussa hopeaa 60 kg:n sarjassa 1986. SM-kilpailuissa hän sai samassa painoluokassa kultaa 1982 ja 1983, hopeaa 1980 ja 1984 sekä pronssia 1981. Seuratasolla hän edusti Helsingin Nyrkkeilijöitä.
Tuominen kilpaili amatööriuransa jälkeen ammattilaisena vuosina 1988–1998. Hän voitti kahdeksan ammattilaisottelua,  joista kolme tyrmäyksellä, hävisi viisi ottelua ja otteli yhden ratkaisemattoman.
Kaalisinapit

| Kaalisinapit |
| --- | --- |
 Ranskankaalisinappi (Erucastrum gallicum)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Ristikukkaiskasvit Brassicaceae
Suku::  Kaalisinapit Erucastrum  C.Presl
Katso myös
   Kaalisinapit Wikispeciesissä   Kaalisinapit Commonsissa 
Infobox OKNimi-testi OK: 
Kaalisinapit (Erucastrum) on ristikukkaiskasvien (Brassicaceae) heimoon kuuluva kasvisuku. Sukuun kuuluu noin 30 lajia. Kaalit (Brassica) eroavat hieman kaalisinapeista litujen ulkonäön perusteella. Kaalisinappien tieteellinen sukunimi (Erucastrum) viittaa sinappikaalien (Eruca) tieteelliseen nimeen ja tarkoittaa ”sinappikaalien kaltaista”.
Kaalisinapit ovat yksi- tai kaksivuotisia ruohovartisia kasveja. Niiden varret ovat kasvutavaltaan pystyjä sekä tiiviisti karvaisia. Lehdet ovat syvään pariliuskaisia. Kukissa on kapeat tukilehdet ja verholehdet ovat pystyjä. Terälehdet ovat 7–8 mm pitkiä ja väriltään kalvaankeltaisia. Hedelminä olevat lidut ovat pitkulaisia ja nelisärmäisiä. Hedelmäperät ovat ulospäin siirottavia.
Lajeja

Erucastrum abyssinicum
Erucastrum canariense – kanariankaalisinappi
Erucastrum cardaminoides – litukkakaalisinappi
Erucastrum gallicum – ranskankaalisinappi (aiemmin kaalisinappi)
Erucastrum incanum – harmaakaalisinappi (aiemmin hilmiö Hirschfeldia incana)
Erucastrum littoreum
Erucastrum supinum – pikkukaalisinappi (aiemmin matalapernaruoho Sisymbrium supinum)
Erucastrum virgatum
Aiheesta muualla

Finto: Kassu – Kasvien suomenkieliset nimet: Erucastrum
Suomen Lajitietokeskus: Kaalisinapit (Erucastrum)
ITIS: Erucastrum (englanniksi)
United States Department of Agriculture (USDA): Erucastrum (englanniksi)
Global Biodiversity Information Facility (GBIF): Erucastrum (englanniksi)
KK Cedevita

| KK Cedevita |
| --- | --- |

Liiga:  A1 Liga Adrianmeren liiga
Perustettu:  1991
Areena:  Dražen Petrović Basketball Hall kapasiteetti 5 400 Dom Sportova kapasiteetti 3 500
Kotipaikka:  Zagreb, Kroatia
Värit:           
Päävalmentaja:   Veljko Mršić
Mestaruudet:   2 Kroatian mestaruus  4 Kroatian Cup 
Kotisivu:  www.cedevita.com
Košarkaški klub Cedevita Zagreb on kroatialainen koripalloseura Zagrebin kaupungista. Se on pelannut maansa pääsarjan ja Adrianmeren liigan lisäksi muun muassa Euroliigassa, EuroChallengessa ja Eurocupissa.
Cedevita voitti ensimmäisen Kroatian mestaruutensa vuonna 2014 voitettuaan loppuotteluissa KK Cibonan 3–0-otteluvoitoin.
Saavutuksia

Kroatian mestaruus 2014 ja 2015
Kroatian cup 2012, 2014, 2015 ja 2016
Eurocupin kolmas 2011
Adrianmeren liigan hopeaa 2012, 2014 ja 2015
Seurassa pelanneita

Andrija Žižić
Marino Baždarić
Damjan Rudež
Luka Babić
/ Dontaye Draper
Bracey Wright
Chris Owens
Matjaž Smodiš
Vlado Ilievski
Aiheesta muualla

Virallinen kotisivu (Arkistoitu – Internet Archive)
KK Cedevita Zagreb
Cedevita wins Croatian championship for fifth time in a row Basketball News - Eurohoops.  4.6.2018. Viitattu 21.06.2018.
Euroliiga 2022–2023
Lohkovaihe

Alba Berlin | Anadolu Efes | Barcelona | Bayern München | Cazoo Baskonia | Virtus Bologna | Crvena zvezda | Olimpia Milano | Fenerbahçe Beko | AS Monaco Basket | ASVEL Lyon-Villeurbanne | KK Partizan | Maccabi Tel Aviv | Olympiakos | Panathinaikos | Real Madrid | Valencia BC | Žalgiris
Josephine (Tanskan prinsessa)

| Josephine |
| --- | --- |
 Tanskan prinsessa
 
Syntynyt:  8. tammikuuta 2011 (ikä 13) Kööpenhamina, Tanska
Koko nimi:  Josephine Sophia Ivalo Mathilda
Suku:  Glücksburg
Isä:  Kuningas Frederik X
Äiti:  Prinsessa Mary
Uskonto:  Tanskan kansankirkko
Tanskan prinsessa Josephine, Monpezatin kreivitär (Josephine Sophia Ivalo Mathilda; s. 8. tammikuuta 2011), on kuningas Frederik X:n ja tämän puolison kuningatar Maryn neljäs ja nuorin lapsi ja kuningatar Margareeta II:n ja edesmenneen prinssi Henrikin seitsemäs lapsenlapsi. Hän on prinssi Vincentin kaksoissisar. Hän on kruununperimysjärjestyksessä neljäs vanhempien sisarustensa, prinssi Christianin, prinsessa Isabellan ja vanhemman kaksoisveljensä jälkeen.
Juhana Kinttala

Juhana (Johan) (Tuomaksenpoika) Kinttala  (23. elokuuta 1765 Rymättylä – 16. tammikuuta 1832 Rymättylä) oli suomalainen maanviljelijä ja valtiopäivämies.
Rymättylän Kinttalan kylän Juhana Kinttalan puoliso oli Liisa Henrikintytär (k. 1823). Kinttala edusti talonpoikaissäädyssä Porvoon valtiopäivillä 1809 Turun ja Porin läänin Mynämäen kihlakuntaa. Hän oli siviili- ja talousvaliokunnan jäsen ja teki valtiopäivillä esityksiä Vehmaan tuomiokunnan edustajan kanssa.
Jääpallon Champions Cup

Champions Cup on kansainvälinen seurajoukkueiden jääpallokilpailu. Sitä hallinnoi Kansainvälinen jääpalloliitto. Champions Cup järjestettiin ensimmäisen kerran vuonna 2004, ja se pelataan vuosittain syyskuussa.